АҞӘА, лаҵара 28 – Sputnik, Асмаҭ Ҵәыџьԥҳа. Аԥсны ахада ихаҭыԥуаҩ Бадра Гәынба Борис Адлеиба диижьҭеи 90 шықәса аҵра иазку ауснагӡатәқәа разырхиаразы аилатәара мҩаԥигеит.
Абри атәы аанацҳауеит ахада ипресс-маҵзура ателеграмм-канал.
Аиубилеитә уснагӡатәқәа разырхиаразы Аҳәынҭкомиссиа аилатәара мҩаԥган лаҵара 27 азы.
Ирылацәажәан Борис Адлеиба диижьҭеи 90 шықәса аҵра иазку ауснагӡатәқәа рыплан.
Иӡбан агәалашәаратә хәылԥази, афотоцәыргақәҵеи, аиубилиар изку ашәҟәы аӡыргареи рымҩаԥгара.
Ауснагӡатәқәа рыплан алацәажәара иалахәын Борис Адлеиба иԥа Асҭамыр Адлеиба, Ашәарҭадаратә хеилак амаӡаныҟәгаҩ Сергеи Шамба, Аҟәа ақалақь ахада Беслан Ешба, акультуреи аҭҵаарадырреи рызҵаарақәа рзы ахада иабжьгаҩ Нугзар Логәуа, уаанӡатәи аԥыза-министр Виачеслав Цыгәба.
Борис Адлеиба диит ԥхынгәы 15, 1931 шықәса рзы Аҟәа. Краснодар далгеит зегьеидгылоутәи аиуристтә институт. Иуаажәларратәи иҳәынҭқарратәи усура хациркит акомҿар рҟны аусурала. Очамчыра араиони Тҟәарчал ақалақьи рҟны апартиатә усура дахагылан.
1965- 1969 шықәсқәа рзы Адлеиба Акоммунисттә партиа Аҟәатәи ақалақьтә еилакы аҩбатәи амаӡаныҟәгаҩыс дыҟан. 1971 - 1975 шықәсқәа рзы акомпартиа Очамчыратәи араиком актәи амаӡаныҟәгаҩ, анаҩс, 1977 шықәсанӡа – акомпартиа Тҟәарчалтәи агорком актәи амаӡаныҟәгаҩ.
1977 шықәсазы Борис Адлеиба Аԥснытәи АССР Аминистрцәа Рхеилак ахантәаҩы ихаҭыԥуаҩыс дҟаҵоуп.
1978 шықәсазы Аԥснытәи АССР апартиа аобком актәи амаӡаныҟәгаҩыс дҟарҵоит.
Хәажәкыра 18 1989 шықәсазы Лыхны имҩаԥысуаз жәлар реизараҿ Адлеиба аԥсуа жәлар рхалахатәҳәаақәҵаразы ашәҟәы инапы аҵеиҩит.
Аԥсны АССР Иреиҳаӡоу Асовет ахь депутатс хынтәны далырххьан.
Борис Адлеиба иԥсҭазаара далҵит абҵара 16 1990 шықәсазы Москва.
АҞӘА, рашәара 12 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 177-ҩык атестқәа рзыҟаҵан, урҭ рахьтә 45-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 38-ҩык, урҭ рахьтә 37-ҩык акоронавирус адиагноз рзышьақәыргылоуп, рҭагылазаашьа бааԥсуп 12-ҩык, ибжьаратәуп - 26-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә ааҩык рҭагылазаашьа уадаҩуп. Очамчыра ирхәышәтәуеит 10-ҩык, Гагратәи ахәышәтәырҭаҿы - 15-ҩык, Тҟәарчалтәи ахәышәтәырҭаҿы - ааҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
Атәыла ахада апарламент ахь инашьҭымҭа - хықәкыс иамоузеи ари апроцедура? Иара абжьажьра азакәан абанӡеиланаго? Аԥсны ахада апарламент ахь инашьҭымҭа ари ашықәс азы иарбоума, уи аҟны иалкаахо ахырхарҭа хадақәа, анашьҭымҭа аҵакы, адунеитә ԥышәа уҳәа азҵаарақәа ирылацәажәеит арадио Sputnik аефир аҟны Аԥсны ахада иҿы иҟоу аинформациатә хархәагақәа рымадаразы аусбарҭа аиҳабы Алхас Ҷолокәуа, ажурналист, агазеҭ "Чегемскаиа правда" аредактор хада Инал Ҳашыг.
"…Аԥсны аҳәынҭқарра ахада анапхгарахь даннеи, ԥшьымзгьы ахылахьан ашықәс, ачымазара ҿыц анцәырҵыз акәын. Ҳазхиаӡамызт аҭагылазаашьа, иҟалараны иҟазгьы аҳәара уадаҩын, амч-алша, ахшыҩ зегьы уи аус иазкын. Насгьы ԥҟаралагьы Аԥсны ауаа рацәа алархәны аиԥыларақәа, аизарақәа рымҩаԥгара аанкылан… уи ауп изызку анашьҭымҭа аҟамзаара, аха уи инаваргыланы исҳәар сҭахуп аҳәынҭқарра ахада изныкымкәа апарламент аҟны аиԥыларақәа шимаз, уаҟа Аԥсны аҩнуҵҟатәи адәныҟатәи аполитика далацәажәеит. Аԥсны аҭагылазаашьазы аҳәынҭқарра ахада ипланқәа ауаа рахь ицәыргамызт ҳәа аҳәарагьы иашам… Акызаҵәык, исҳәар исҭаху, анашьҭымҭа ҟалоит, амала ианыҟало абри амш ауп ҳәа макьана аҳәара сазхиам", - ҳәа азгәеиҭеит Ҷолокәуа.
Арҭ ашықәсқәа рзы аҳәынҭқарра ахада апарламент ахь инашьҭымҭа ритуалтә традициак аҳасабала ҳахәаԥшуан, инарҵауланы адокумент ҭҵааны, иҟаҳҵо шыҟаҳҵо атәы уиаҟара ҳазхәыцуамызт ҳәа агәаанагара ааирԥшит ажурналист Инал Ҳашыг.
Инеиҵыху аицәажәара шәазыӡырҩы аудиофаил аҟны.